তবে মাসখানেকের মধ্যে, আশা-দেওয়া চাকরিটা মঞ্জু ঠিকই পেয়েছিলেন। শুধু স্বামীর অপমৃত্যুর বদলা হিসেবে নয়। প্রবল একটা ইন্টারভিউ বোর্ডের মুখোমুখি হতে হয়েছিল তাঁকে। ওঁদের কাছে মঞ্জু প্রমাণ করেছিলেন, আশফাকের সঙ্গে সংসার ঠেলার আগে, ইংরেজির যে দামি ডিগ্রিটা ওর অর্জন ছিল সেটা ছাড়াও, ওঁর যথেষ্ট যোগ্যতা ছিল – বিশেষ করে বলায় ও লেখায়। কেবল আগে এসব কখনো প্রমাণ করার দরকার পড়েনি; সুযোগের কথা ছিল অবান্তর।